Public procurement notice: Prior Information Notice Without Call For Competition
Published: 2021-03-10
Buyer: Opetushallitus
Country: FI
Contract type: Services
CPV classification: 72416000: Application service providers

Technical requirements: Hankinnan kohteena on kokonaispalveluna (SaaS) hankittava digitaalinen oppimisalusta, joka mahdollistaa digitaalisten oppimateriaalien tuottamisen ja julkaisemisen. Alustan perusominaisuuksiin kuuluu tekstin ja mediasisältöjen käyttö, oppimisanalytiikka ja monipuoliset tehtävätyypit. Oppimisalustan tulee olla integroitavissa verkkokaupparatkaisuun.
Opetushallitus (OPH) kehittää koulutusta, varhaiskasvatusta ja jatkuvaa oppimista sekä edistää kansainvälisyyttä. OPH Oppimateriaalit on OPH:n oppimateriaalikustantamo, joka täydentää kaupallisten kustantamojen valikoimaa ja kustantaa oppimateriaaleja pienille kohderyhmille. Nykyinen valikoima sisältää yli 400 oppimateriaalia esimerkiksi kieliin ja katsomusaineisiin, pienille ammattialoille, erityisopetukseen ja maahanmuuttajien koulutukseen. Oppimateriaaleja on saatavilla sekä suomeksi että ruotsiksi varhaiskasvatuksesta aikuiskoulutukseen.
Hankinnan kohteena on kokonaispalveluna (SaaS) hankittava digitaalinen oppimisalusta, joka mahdollistaa digitaalisten oppimateriaalien tuottamisen ja julkaisemisen. Alustan perusominaisuuksiin kuuluu tekstin ja mediasisältöjen käyttö, oppimisanalytiikka ja monipuoliset tehtävätyypit. Oppimisalustan tulee olla integroitavissa verkkokaupparatkaisuun. Alustan käyttöliittymän kielinä on suomi ja ruotsi. Palveluun sisältyy seuraavia keskeisiä toimintoja:
Oppimisalustalla pystyy julkaisemaan erillisiä oppimateriaalikokonaisuuksia, joihin pystyy tuottamaan monipuolista sisältöä: tekstiä, mediaa (kuvia, videoita, äänitiedostoja) sekä erilaisia oppimistehtäviä.
Opettajalla on käytössään analytiikkatyökalut, jotka mahdollistavat oppija- ja ryhmäkohtaisen edistymisen seurannan. Myös oppija pystyy seuraamaan omaa oppimistaan. Tilaaja saa dataa loppukäyttäjien käyttäytymisestä oppimisalustalla.
Palvelun tulee täyttää digitaalisten palveluiden tarjoamista koskevan lain (306/2019) mukaiset saavutettavuuden vaatimukset.
Toimittaja muokkaa palvelun oppijoille ja opettajille näkyvien osien visuaalisen ilmeen käyttöönoton yhteydessä tilaajan graafisen ohjeistuksen mukaiseksi.
Oppimisalusta on mahdollista integroida verkkokaupparatkaisuun ja Single Sign On -palveluihin. Palvelun taustalla olevaan järjestelmään on mahdollista integroitua avoimien rajapintojen avulla. Rajapinnoista on olemassa dokumentaatio.
Tämä on ennakkoilmoitus, ei tarjouspyyntö. Hankintayksikön tavoitteena on käynnistää kilpailutus julkaisemalla avoin hankintailmoitus kevään 2021 aikana.
Huomioittehan, että kyseessä on ennakkoilmoitus eikä tällä ilmoituksella pyydetä vielä tarjouksia. Tällä ilmoituksella annetut tiedot ovat alustavia ja saattavat muuttua valmistelun edetessä. Opetushallituksen tavoitteena on käynnistää tekninen vuoropuhelu toimittajien kanssa.
Hankinnasta kiinnostuneita toimittajia pyydetään ilmoittamaan yhteystietonsa sähköpostitse osoitteeseen hankintapalvelut@oph.fi 19.3.2021 mennessä. Sähköpostiviesti pyydetään otsikoimaan "OPH: Oppimisalusta – ilmoittautuminen”.
Tekniseen vuoropuheluun Opetushallitus kutsuu potentiaalisia toimittajia kommentoimaan valmisteilla olevaa tarjouspyyntöluonnosta. Teknisen vuoropuhelun arvioitu ajankohta on viikon 11/12 aikana.
Tekninen vuoropuhelu käydään kirjallisena ja suomen kielellä. Tekninen vuoropuhelu ei velvoita Opetushallitusta toteuttamaan kyseistä hankintaa. Tekniseen vuoropuheluun osallistumatta jättäminen ei estä varsinaiseen tarjouskilpailuun osallistumista, eikä osallistuminen vaikuta mitenkään tarjoajan asemaan varsinaisessa tarjouskilpailussa. Opetushallitus voi hankinnan edetessä esittää tekniseen vuoropuheluun osallistuneille tarjoajille lisäkysymyksiä sekä tarjouspyynnön luonnoksia kommentoitavaksi hankinnan valmistelun edetessä. Opetushallitus käsittelee tarjoajien vuoropuhelun aikana antamia tietoja luottamuksellisesti ja anonyymisti.
Materiaalin kommentointi ja annettuihin kysymyksiin vastaaminen on vapaaehtoista, eivätkä vastaukset sido toimittajaa.